Diari Oficial de la Generalitat Valenciana


Sumari del DOGV 7828, del 14-07-2016 (2016/4946)

RESOLUCIÓ de 21 de gener del 2016, del president, per la qual es dóna publicitat a l'Acord de 21 de gener del 2016, de creació de fitxers de dades de caràcter personal de titularitat pública del Consell General de Col·legis d'Administradors de Finques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2016/01/21/(1)/dof/vci/html**

### Dades del document

Número de DOGV
:   7828

Data del DOGV
:   14-07-2016

Secció del DOGV
:   I. DISPOSICIONS GENERALS

Número del document
:   2016/4946


Data del document
:   21-01-2016

Organisme emissor
:   Consell General de Col·legis d'Administradors de Finques de la Comunitat Valenciana

Tipus de document
:   Resolució

Descriptors 

:   * base de dades
    * col·legi professional
    * legislació
    * dades personals

RESOLUCIÓ de 21 de gener del 2016, del president, per la qual es dóna publicitat a l'Acord de 21 de gener del 2016, de creació de fitxers de dades de caràcter personal de titularitat pública del Consell General de Col·legis d'Administradors de Finques de la Comunitat Valenciana. [2016/4946]  
L'article 20 de la Llei Orgànica 15/1999, de 13 de desembre, de protecció de dades de caràcter personal (LOPD), estableix que «la creació, la modificació o la supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent».  
El Consell General de Col·legis d'Administradors de Finques de la Comunitat Valenciana és una corporació de dret públic amb personalitat jurídica pròpia i plena capacitat per al compliment dels seus fins.  
  
Com a corporació de dret públic i en els termes que figuren en la jurisprudència del Tribunal Constitucional, correspon, al Consell General de Col·legis d'Administradors de Finques de la Comunitat Valenciana, l'exercici de totes aquelles funcions d'interés públic que directament i en relació amb la professió pel legislador li siguen encomanades o bé li siguen delegades per l'Administració.  
Entre les indicades funcions corresponen al Consell General de Col·legis d'Administradors de Finques de la Comunitat Valenciana, en l'àmbit de la seua competència, l'ordenació de l'activitat professional, vetlant per l'ètica i dignitat professional i el respecte degut als drets dels particulars, així com l'exercici de la facultat disciplinària en l'orde professional i col·legial.  
En virtut d'això, de conformitat amb el que disposa l'article 20 de la Llei 15/1999, de 13 de desembre, la Junta de Govern del Consell Valencià de Col·legis d'Administradors de Finques, en la sessió celebrada el dia 21 de gener de 2016 acorda per unanimitat:  
  
Primer  
Aprovar la creació del fitxer que es relaciona en l'annex 1.  
  
Segon  
Ordenar allò que siga oportú per a la publicació del corresponent anunci de creació de l'esmentat fitxer en el Diari Oficial de la Generalitat Valenciana.  
  
Tercer  
Sol·licitar de l'Agència de Protecció de Dades, una vegada efectuada la publicació a què es refereix l'apartat anterior, que procedisca a la inclusió del fitxer en el Registre General de Protecció de Dades.  
  
Cosa que es fa pública als efectes oportuns.  
  
  
ANNEX I  
Fitxer relatiu a recursos, queixes,   
denúncies i sancions professionals  
  
a) Descripció: fitxer que conté dades personals i professionals dels col·legiats acreditats i dels inscrits en relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts de cada professió.  
  
b) Usos i fins: registre de reclamacions, queixes i/o denúncies presentat front actuacions dels professionals col·legiats, dels acreditats i dels inscrits; control de tramitació i resolució de queixes i denúncies; control deontològic i disciplinari de l'exercici professional; gestió i control de tramitació d'expedients; gestió i control de recursos relacionats amb la tramitació d'expedients en via administrativa i jurisdiccional; emissió de certificacions; compliment i execució de resolucions i sentències.  
c) Responsable del fitxer: el Consell General de Col·legis d'Administradors de Finques de la Comunitat Valenciana.  
d) Col·lectiu afectat: professionals col·legiats, acreditats o inscrits, denunciants i interessats.  
e) Procediment d'arreplega de dades: documental o telemàtica procedents de denúncies o reclamacions relacionades amb el procediment.  
  
f) Estructura bàsica i tipus de dades: dades referents a diligències informatives, tramitació d'expedients i compliment i execució de resolucions i sentències; dades identificatives (nom i cognoms, DNI, passaport i/o permís de residència o treball, direcció a efectes de notificacions); dades acadèmiques i professionals (adscripció col·legial, número de col·legiat, d'acreditat o d'inscrit, modalitat d'exercici i especialització, autoritats competents dels estats membres de la Unió Europea, o d'origen o d'acollida, dels professionals acreditats i dels inscrits); dades economicofinancers. Infraccions penals i administratives.  
  
g) Cessions previstes: el Consell General de Col·legis d'Administradors de Finques de la Comunitat Valenciana; òrgans jurisdiccionals; administracions generals de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei; serveis públics responsables de la producció d'estadístiques oficials; qualsevol altra que resulte de la normativa vigent, amb rang de llei; comunicacions necessàries per a la tramitació i execució d'actuacions.  
h) Transferències internacionals de dades: no estan previstes.  
i) Servei davant el qual es pot exercitar el dret d'accés: secretaria del Consell General de Col·legis d'Administradors de Finques de la Comunitat Valenciana.  
j) Mesures de seguretat: nivell mitjà.  
  
València, 21 de gener de 2016.- El president: José Sales Rodríguez.


Còpia Permalink ELI